
MENTER DWYLL GENEDLAETHOL 2026/27

Mae'n ofynnol yn ôl y gyfraith i Gomisiynydd yr Heddlu a Throseddu De Cymru ddiogelu'r arian cyhoeddus y mae'n ei weinyddu. Gall y Comisiynydd a Heddlu De Cymru rannu gwybodaeth â chyrff eraill sy'n gyfrifol am archwilio neu weinyddu arian cyhoeddus, er mwyn atal a chanfod twyll.
 
Mae Archwilydd Cyffredinol Cymru (yr Archwilydd Cyffredinol) yn archwilio cyfrifon y Comisiynydd a'r Prif Gwnstabl. Mae'r Archwilydd Cyffredinol hefyd yn gyfrifol am gynnal ymarferion paru data. Mae paru data yn cynnwys cymharu cofnodion cyfrifiadurol a gedwir gan un corff yn erbyn cofnodion cyfrifiadurol eraill a gedwir gan yr un corff neu gorff arall i weld i ba raddau maent yn cyfateb. Gwybodaeth bersonol fydd hon fel arfer ond gall hefyd fod yn wybodaeth nad yw'n bersonol fel manylion taliadau i gyflenwyr. Caiff data personol ei gadw cyhyd ag y bydd angen i ni ddarparu gwasanaethau neu gyflawni ein rhwymedigaethau, ac i gydymffurfio ag unrhyw ofynion cyfreithiol ar gyfer cadw mathau penodol o ddata. 


Drwy baru data'n gyfrifiadurol mae modd canfod hawliadau a thaliadau a allai fod yn dwyllodrus. Pan ddarganfyddir bod y data'n paru, gall nodi bod anghysondeb y mae angen ymchwilio ymhellach iddo. Ni ellir gwneud unrhyw ragdybiaeth ynghylch a oes twyll, gwall neu esboniad arall nes cynnal ymchwiliad. 

 
Ar hyn o bryd mae'r Archwilydd Cyffredinol yn ei gwneud yn ofynnol i'r Comisiynydd a Heddlu De Cymru gymryd rhan mewn ymarfer paru data i helpu wrth atal a chanfod twyll. Mae'n ofynnol i'r Comisiynydd a Heddlu De Cymru ddarparu setiau o ddata sy'n ymwneud â'r gyflogres, pensiynau a chredydwyr masnach i'r Archwilydd Cyffredinol; ceir manylion y rhain yng nghanllawiau'r Comisiwn Archwilio sydd ar gael yn: National Fraud Initiative: public-sector data specifications - GOV.UK.

 
Yn ystod ymarfer paru data, mae'r Archwilydd Cyffredinol yn defnyddio data yn unol â'r awdurdod statudol o dan ei bwerau yn Rhan 3 o Ddeddf Archwilio Cyhoeddus (Cymru) 2004. Nid oes angen caniatâd yr unigolion dan sylw o dan Ddeddf Diogelu Data 2018, sy'n ymgorffori'r Rheoliad Cyffredinol ar Ddiogelu Data (GDPR).  Mae paru data gan yr Archwilydd Cyffredinol yn ddarostyngedig i God Ymarfer. Mae hyn ar gael yn: Cod Ymarfer Paru Data (audit.wales/cy)

Am ragor o wybodaeth am bwerau cyfreithiol yr Archwilydd Cyffredinol a'r rhesymau pam y mae'n paru gwybodaeth benodol, gweler Menter Twyll Genedlaethol | Archwilio Cymru.

Os hoffech gyngor annibynnol ar yr hysbysiad preifatrwydd hwn neu faterion eraill ynghylch gwybodaeth bersonol, gan gynnwys cwynion, gallwch gysylltu â Swyddfa'r Comisiynydd Gwybodaeth (ranbarthol):
Swyddfa'r Comisiynydd Gwybodaeth
Churchill House, 
17 Ffordd Churchill, 
Caerdydd 
CF10 2HH
Ffôn: 0303 123 1113
E-bost: wales@ico.org.uk              

Am ragor o wybodaeth am gyfranogiad y Comisiynydd yn y Fenter Dwyll Genedlaethol, e-bostiwch ian.williams@south-wales.police.uk.


	

	Swyddog Arweiniol Diogelu Data 
Llywodraethiant Gwybodaeth
Pencadlys Heddlu De Cymru | Pen-y-bont ar Ogwr | CF31 3FU
Pencadlys yr Heddlu | Llantarnam | Cwmbrân | NP44 3FW
E-bost: InfoGov@south-wales.police.uk


Arweinydd Strategol: Ansawdd, Safonau a Chydymffurfiaeth
Swyddog Diogelu Data i Swyddfa Comisiynydd yr Heddlu a Throseddu
Comisiynydd yr Heddlu a Throseddu De Cymru
: 01656 869366
E-bost: commisssioner@south-wales.police.uk

